Servisi elektro d.o.o., tvrtka u vlasništvu kompanije Montelektro traži dvije osobe koje će upotpuniti  **otvorena radna mjesta** za **PROJEKTANTA - VODITELJA RADOVA i INŽENJERA ZA AUTOMATIZACIJU u Istri.**

**Obje pozicije podrazumijevaju stalni radni odnos, rad u dinamičnoj, ugodnoj i poticajnoj radnoj sredini te nude stimulativna primanja, dodatne nagrade sukladno rezultatima rada, naknadu za prijevoz, božićnicu, brojne prilike za usavršavanje u struci, rad s visokokvalitetnom opremom i alatima te mogućnost putovanja i rada po čitavom svijetu.**

**OPIS POSLA I UVJETI:**

* **PROJEKTANT – VODITELJ RADOVA**

 **Opis posla:**

* Projektiranje i vođenje elektro-montaže
* Izrada projektne dokumentacije za električne razdjelnike i ostalo
* Odabir sklopne opreme za automatizaciju
* Izrada potrebnih proračuna
* Crtanje električnih shema
* Ispitivanje razdjelnika, instalacije i uređaja

 **Uvjeti:**

* Preddiplomski ili diplomski studij na tehničkom fakultetu elektrotehničkog smjera (završen ili u tijeku)
* Odlično poznavanje rada na računalu, Windows okruženja te MS Office paketa
* Sklonost timskom radu
* Poznavanje alata za izradu dokumentaciju (ePlan, ACAD i sl.) je prednost
* Želja za učenjem i razumijevanjem proizvodnih procesa
* Poznavanje engleskog jezika
* Vozačka dozvola B kategorije
* **INŽENJER ZA AUTOMATIZACIJU**

**Opis posla:**

* Projektiranje arhitekture sustava za automatizaciju
* Izrada funkcijskih opisa proizvodnih procesa
* Programiranje sustava za kontrolu procesa
* Ispitivanje i interna kontrola programa
* Puštanje u pogon sustava za automatizaciju
* Podrška klijentima iz ureda nakon završetka puštanja u pogon

 **Uvjeti:**

* VSS elektrotehničkog smjera, profil Automatika ili Elektrotehnički sustavi i tehnologija
* Osnovno poznavanje programiranja PLC-a (Simatic ili ControlLogix)
* Sklonost timskom radu
* Želja za učenjem i razumijevanjem proizvodnih procesa
* Poznavanje engleskog jezika
* Vozačka dozvola B kategorije

**Montelektro d.o.o. sa sjedištem u Kastvu je vodeća svjetska tvrtka za integraciju sustava upravljanja u pivarskoj industriji, specijalizirana za industrijsku automatizaciju i IT, digitalnu transformaciju, elektroprojektiranje i energetski inženjering u raznim industrijama.**

Kandidati koji zadovoljavaju uvjete natječaja, mogu se prijaviti slanjem CV-a na e-mail adresu posao@servisi-elektro.com.